**PROCEDURĂ**

**privind încasările și plăţile aferente tranzacţiilor pe**

**Piaţa Intrazilnică de energie electrică**

**Întocmit: Societatea Operatorul Pieței de Energie Electrică și de Gaze Naturale OPCOM S.A.**

**Septembrie 2019**

**LISTA DE CONTROL A REVIZIILOR**

Documentul revizuit:

|  |  |  |  |
| --- | --- | --- | --- |
| Nr. crt. | Rev. | Data | Revizia se referă la: |
| 1 | 1 | Martie 2017 | Actualizare cu prevederile Schemei de Debitare Directă SEPA Business to Business |
| 2 | 2 | Mai 2017 | Imbunatatirea cadrului procedural |
| 3 | 3 | Martie 2018 | Actualizare cu prevederile Procedurii privind modalitatea și termenele de plată a tarifului reglementat practicat de Operatorul Pietei de Energie Electrică |
| 4 | 4 | Septembrie 2019 | Actualizarea cu prevederile Ordinului ANRE nr.178/13.08.2019 privind modificarea, completarea și abrogarea unor dispoziții din sectorul energiei electrice |

**C U P R I N S**

**Pag.**

|  |  |
| --- | --- |
| **1. Scop .............................................................................................** | **4** |
| **2. Domeniu de aplicare ....................................................................** | **4** |
| **3. Abrevieri ......................................................................................** | **4** |
| **4. Definiții .......................................................................................** | **4** |
| **5. Documente de referință ...............................................................** | **8** |
| **6. Mod de lucru ................................................................................** | **8** |
| **7. Drepturile Participantului la P.I. ..................................................** | **14** |
| **8. Obligaţiile Participantului la P.I. ...................................................** | **14** |
| **9. Drepturile OPCOM S.A. ..................................................................** | **14** |
| **10. Obligațiile OPCOM S.A. ................................................................** | **15** |
| **11. Dispoziţii finale ..........................................................................** | **15** |
| **12. Anexa 1: Mandat SEPA Direct Debit B2B ...................................** | **16** |
| **13. Anexa 2: Centralizator lunar .......................................................** | **17** |
| **14. Anexa 3: Solicitare de compensare .............................................** | **18** |
|  |  |

**1. SCOP**

Prezenta procedură stabilește:

* 1. Modul de lucru privind efectuarea încasărilor şi plăţilor zilnice aferente obligaţiilor de plată şi drepturilor de încasare ale Participanţilor la Piaţa Intrazilnică de energie electrică și ale OPCOM S.A.;
  2. Conținutul facturilor pentru tranzacțiile de vânzare a energiei electrice din Piața Intrazilnică;
  3. Modalitățile de efectuare a plăților lunare de regularizare.

**2. DOMENIU DE APLICARE**

Procedura se aplică de către OPCOM SA şi de către Participanţii la Piaţa Intrazilnică de energie electrică, în vederea emiterii facturilor pentru tranzacţiile realizate pe această piaţă, precum și pentru efectuarea încasărilor şi plăţilor aferente, în conformitate cu reglementările în vigoare.

**3. ABREVIERI**

|  |  |
| --- | --- |
| ANRE | * Autoritatea Naţională de Reglementare în domeniul Energiei |
| IDD | * Instrucțiune de debitare directă |
| MDD | * Mandat SEPA direct debit |
| OP | * Ordin de plată |
| OPCOM S.A. | * Societatea Operatorul Pieţei de Energie Electrică și de Gaze Naturale OPCOM S.A., în calitate de operator al Pieței Intrazilnice de energie electrică |
| P.I. | * Piaţa Intrazilnică de energie electrică |
| RUM | * Registrul Unic al Mandatelor |
| SGB | * Scrisoare de Garanție Bancară de Plată |

**4. DEFINIȚII**

Termenii utilizaţi în prezenta procedură au semnificaţiile definite în Legea energiei electrice și gazelor naturale nr. 123/2012 cu modificările și completările ulterioare. Suplimentar, se definesc următorii termeni:

4.1 *Acceptarea unei Instrucţiuni de debitare directă* – procedura prin care Banca cont central recunoaşte ca fiind validă o instrucţiune de debitare directă primită de la OPCOM S.A. şi prin care Banca cont central se obligă să introducă respectiva instrucţiune de debitare directă în casa de compensare automată;

4.2. *Bancă comercială* – instituţie de credit autorizată de Banca Națională a României, ce aplică Regulamentele Băncii Naționale pentru serviciile financiare oferite clienţilor săi;

4.3. *Bancă cont central* - bancă comercială, la care OPCOM SA are deschis contul central al P.I., prin care OPCOM SA îşi desfășoară rolul de contraparte pentru tranzacţiile din P.I.;

4.4. *Bancă de decontare* - bancă comercială la care Participantul la P.I. şi-a deschis contul care urmează a fi debitat cu sumele prevăzute în instrucțiunile de debitare directă aferente decontării tranzacţiilor pe P.I.;

4.5. *Bancă garantă –* bancă comercială care emite la ordinul clientului său Participant la P.I. o scrisoare de garanție bancară de plată în favoarea OPCOM S.A.

4.6. *Compensare* - stingerea obligaţiilor de plată, egale, reciproce, între două persoane juridice, până la concurenţa obligaţiei celei mai mici, prin ordine de compensare;

4.7. *Cont creditat* - contul în care a fost virată suma de încasat;

4.8. *Cont debitat -* contul din care a fost virată suma de plată;

4.9. *Convenţie de participare la P.I. –* contract standardizat stabilit de OPCOM S.A. și avizat de ANRE, încheiat între OPCOM S.A. şi un participant la P.I., care cuprinde drepturile şi obligaţiile reciproce ale OPCOM S.A. şi ale participantul la P.I.;

4.10. *Data finalizării* – ziua bancară lucrătoare în care suma prevăzută în instrucţiunea de debitare directă este creditată în contul central al P.I. al OPCOM S.A., de către Banca cont central. Data finalizării aferente instrucțiunilor de debitare directă interbancare este aceeași cu data decontării intrabancare;

4.11. *Debitare directă* - modalitate de plată a unei sume de bani convenite între Participantul la P.I. şi OPCOM S.A., care constă în debitarea preautorizată a contului Participantului la P.I. de către Banca de decontare în baza prevederilor Mandatului de debitare directă, la solicitarea OPCOM S.A. și creditarea corespunzătoare a contului central al P.I. al OPCOM S.A. de către Banca cont central pentru P.I. în baza Angajamentului privind debitarea directă, modalitate de plată care nu necesită autorizarea prealabilă de către Participantul la P.I. a fiecărei instrucţiuni de debitare directă trasă asupra contului său;

4.12. *Entitate agregată* - rezultatul asocierii dintre doi sau mai mulți producători de energie electrică din surse regenerabile, în vederea participării împreună la piaţa concurențială, conform prevederilor Legii nr.220/2008 pentru stabilirea sistemului de promovare a producerii energiei din surse regenerabile de energie, republicată, cu modificările și completările ulterioare. Într-o entitate agregată nu va fi inclus niciun producător de energie electrică din surse regenerabile care este și titular de licență de furnizare. Un producător de energie electrică din surse regenerabile poate face parte la un moment dat dintr-o singură entitate agregată;

4.13. *Instrucţiune de debitare directă* - instrucţiunea de plată prin debitare directă formulată de OPCOM S.A. către Banca cont central, pentru creditarea contului central al P.I. de cătreBanca de decontare la care Participantul la P.I. are deschis contul care urmează a fi debitat cu suma prevăzută în instrucțiunea de debitare directă;

4.14. *Instrucţiune de debitare directă intrabancară (IDD intrabancară) -* instrucțiune de plată prin debitare directă în cadrul căreia banca la care OPCOM S.A. are deschis contul central al P.I. care urmează a fi creditat sau a fost creditat este aceeași cu Banca de decontare la care Participantul la P.I. are deschis contul care urmează a fi debitat cu suma prevazută în instrucţiunea de debitare directă;

4.15. *Instrucţiune de debitare directă interbancară (IDD interbancară)* – instrucţiune de plată prin debitare directă în cadrul căreia Banca cont central la care OPCOM S.A. are deschis contul central al P.I. care urmează a fi creditat sau a fost creditat este diferită de Banca de decontare la care Participantul la P.I. are deschis contul curent care urmează a fi debitat cu suma prevăzută în instrucţiunea de debitare directă;

4.16. *Mandat de debitare directă – SEPA Direct Debit (MDD)* - document care satisface cerințele legale și prin care un Participant la P.I. acordă o autorizare permanentă, dar revocabilă OPCOM S.A. pentru a emite instrucţiuni de debitare directă asupra contului său deschis la Banca de decontare şi respectiv, dreptul Băncii de decontare pentru a-i debita contul cu suma prevăzută în instrucţiunile de debitare directă emise de OPCOM S.A., conform Schemei de debitare directă Business to Bussines (SDD B2B);

4.17. *Notă de decontare zilnică –* raport emis zilnic în cadrul Sistemului de tranzacționare pentru fiecare Participant la P.I., în care sunt specificate, orar și cumulat, la nivel de zi de livrare, cantitățile de energie electrică tranzacționate la vânzare/cumpărare și valorile totale și nete aferente drepturilor de încasare/obligațiilor de plată inclusiv contravaloarea TVA, dacă este aplicabil. Nota de Decontare zilnică poate fi Nota de Decontare zilnică finală sau partială;

4.18. *Notă de decontare zilnică finală* – raport emis în cadrul sistemului de tranzacţionare pentru fiecare participant la P.I., în care sunt specificate, orar şi cumulat, la nivelul zilei de livrare curente pentru care tranzacţionarea s-a încheiat, cantităţile totale de energie electrică tranzacţionate la vânzare/cumpărare şi valorile totale și nete ale drepturilor de încasare/obligaţiilor de plată aferente tranzacţiilor de cumpărare/vânzare de energie electrică efectuate pentru ziua de livrare curentă;

4.19. *Număr unic de înregistrare a mandatului (UMR)* – identificator unic al mandatului la nivel interbancar;

4.20. *Operatorul Pieţei Intrazilnice de Energie Electrică –* persoană juridică ce asigură cadrul organizatoric în vederea tranzacţionării angro de energie electrică pe P.I; operatorul pieței intrazilnice de energie electrică este Societatea Operatorul Pieței de Energie Electrică și de Gaze Naturale OPCOM SA, denumit în continuare OPCOM S.A., în calitate de operator al pieței de energie electrică, conform legii;

4.21. *Participant la P.I. –* titular de licenţă din sectorul energiei electrice sau persoană fizică sau juridică care, potrivit legii, pot desfăşura activităţi în sectorul energiei electrice fără a deţine o licenţă acordată de ANRE, respectiv persoana juridica având sediul social într-un stat membru al UE căruia ANRE i-a confirmat dreptul de participare la pieţele de energie electrică din Romania, care se înscrie la P.I. și respectă convenţia de participare la aceasta; în cazul participării ca o singură entitate agregată a mai multor producători de energie electrică din surse regenerabile, este considerat participant acela dintre ei pe care aceștia îl desemnează să tranzacționeze energie electrică;

4.22. *Piața Intrazilnică de energie electrică (P.I.)* *–* Piaţa centralizată de energie electrică, organizată şi administrată de operatorul pieţei de energie electrică, care oferă participanţilor la piaţă, posibilitatea de a-şi îmbunătăţi echilibrarea portofoliului pentru o zi de livrare prin tranzacţii efectuate în sesiuni desfăşurate după încheierea tranzacţiilor pe Piaţa pentru Ziua Următoare şi înainte cu un anumit interval de timp de începere a livrării;

*4.23. Registrul Unic al Mandatelor* – bază unică de mandate la nivel național gestionată de către Transfond, conform legislației și regulilor stabilite și/sau agreate la nivel interbancar;

4.24*. Schemă de debitare directă* *Business to Business (SDD B2B)* – schemă de debitare directă accesibilă doar clienților plătitori persoane juridice (și conform căreia rambursarea unei IDD nu este permisă);

4.25. *Scrisoare de garanţie bancară de plată* - document prin care banca garantă se angajează în mod irevocabil şi necondiţionat să plătească, la prima solicitare scrisă a OPCOM S.A., orice sumă până la concurenţa unei sume maxime stabilite de către Participantul la P.I., în calitate de ordonator al garanţiei. Este emisă pe o perioadă limitată de timp, conform modelului agreat de comunitatea bancară;

4.26. *SEPA Direct Debit (SDD)* – modalitate de plată a unei sume de bani prin Direct Debit care se supune regulilor stabilite prin Convenția privind schemele naționale de plăți;

4.27*. Zi bancară lucrătoare* - acea parte a unei zile pe parcursul căreia o bancă comercială recepţionează, acceptă sau refuză executarea, modificarea şi revocarea ordinelor de plată/instrucţiunilor de debitare directă, emite scrisori de garanţie bancară de plată, efectuează operaţiuni în contul clienţilor săi;

4.28. *Zi de livrare* – ziua în care are loc livrarea/consumul energiei electrice prevăzute în tranzacțiile pe P.I.;

4.29. *Zi de tranzacţionare -* Orice zi calendaristică pe parcursul căreia au loc tranzacţii.

1. **DOCUMENTE DE REFERINŢĂ**
   1. Legea energiei electrice și a gazelor naturale nr. 123/2012, cu modificările și completările ulterioare.
   2. Legea 227/2015 privind Codul Fiscal, cu modificările și completările ulterioare.
   3. Ordinul Președintelui ANRE nr. 73/10.10.2013 pentru aprobarea Regulamentul de organizare și funcționare a Pieței Intrazilnice de energie electrică.
   4. Regulamentul BNR nr.2/11.08.2016 privind operațiunile de transfer credit și debitare directă.
   5. Procedura privind modalitatea și termenele de plată a tarifului reglementat practicat de Operatorul Pietei de Energie Electrică, revizia 3, Aviz ANRE nr.23/27.06.2018.
   6. Ordinului Președintelui ANRE nr.178/13.08.2019 privind modificarea, completarea și abrogarea unor dispoziții din sectorul energiei electrice

1. **MOD DE LUCRU**
   1. Participantul la P.I. care intenționează să achiziționeze energie electrică din P.I., trebuie să deschidă un cont în numerar (lei) la o bancă comercială din România, denumită în continuare Bancă de decontare și să încheie un MDD cu banca respectivă, prin care autorizează ca:

6.1.1. OPCOM S.A. să emită ori de cate ori este necesar o IDD asupra contului său deschis la Banca de decontare.

6.1.2. Banca de decontare să debiteze contul său cu sumele prevăzute în IDD emise de OPCOM S.A.

În anexa 1 este prezentat modelul de MDD unic pentru toate Băncile de decontare, în care se vor completa obligatoriu următoarele câmpuri :

1. *Detalii mandat:*

* Schema: se bifează „**B2B**”
* Referință mandat: se va completa codul UMR alocat MDD
* Tip plată: se bifează „**recurentă**”
* Sumă/valută - Fixă/Limită maximă – **NU SE VA COMPLETA!**
* Data ultimei colectări: **NU SE VA COMPLETA!**

1. *Detalii plătitor (Debitor – Participant PI):*

* IBAN: se va completa codul IBAN al contului care se debitează
* Denumire: se va înscrie numele Participantului la P.I.
* CUI:
* Adresa:

1. *Detalii beneficiar (creditor – OPCOM S.A.):*

* Identificator creditor: *RO62ZZZ0013278352*
* Denumire/Nume: OPERATORUL PIEȚEI DE ENERGIE ELECTRICĂ ȘI DE GAZE NATURALE OPCOM SA
* CUI: 13278352
* Adresa: B-dul Hristo Botev nr. 16-18 Sector 3 București
* Cod Postal: 030236
* Cod țară: RO
* Cod identificare al beneficiarului final: RO94RNCB0074029217370081
  1. Lista băncilor comerciale care au adoptat Schema de debitare directă B2B SEPA RON se poate accesa pe pagina de web a OPCOM S.A., la adresa: <http://www.arb.ro/institutii-de-credit-din-romania-care-au-aderat-la-schemele-sepa/>
  2. Participantul la P.I. va transmite la OPCOM S.A., pe email, MDD scanat, pentru a putea fi urmărită introducerea acestuia de către Banca cont central în sistemul informatic.
  3. OPCOM S.A. accesează zilnic aplicația Băncii cont central pentru a lua la cunoștință de înregistrarea în RUM a noilor MDD, pentru care OPCOM S.A. introduce datele necesare în sistemul propriu informatic.
  4. Participantul la P.I. comunică în scris la OPCOM S.A. datele de identificare ale contului care urmează a fi creditat cu valorile cuprinse în OP emise de OPCOM S.A., cont deschis la o bancă comercială din România.

* 1. Valoarea zilnică a IDD și a OP se calculează pe baza datelor din Nota de Decontare zilnică după cum urmează:

Vnet = Vv - Vc

unde:

Vv - valoarea energiei electrice vândute pentru ziua de livrare anterioară, conform Notei de decontare finală;

Vc - valoarea energiei electrice cumpărate pentru ziua de livrare anterioară, conform Notei de decontare finală, inclusi contravaloarea TVA, dacă este aplicabil;

Pentru:

Vnet <0 – Participantul la P.I. are poziție netă de cumpărător și OPCOM S.A. emite IDD pentru valoarea netă a obligațiilor de plată.

Vnet >0 - Participantul la P.I. are poziție netă de vânzător și OPCOM S.A. emite OP pentru valoarea netă a drepturilor de încasare.

* 1. Până la ora 10:00 a primei zile bancare lucrătoare care urmează după ziua de livrare, OPCOM S.A. emite şi transmite la Banca cont central, IDD pentru valoarea netă a obligațiilor de plată aferentă tranzacțiilor pentru ziua/zilele de livrare anterioară/anterioare (inclusiv aferente zilelor de weekend și sărbători legale anterioare), în strictă conformitate cu valorile nete calculate conform 6.6., cu data finalizării în ziua bancară lucrătoare următoare, indiferent dacă contul Participantului la P.I. este deschis la Banca cont central sau la o altă Bancă de decontare.
  2. Participantul la P.I. are obligaţia asigurării disponibilităţilor necesare în contul curent deschis la Banca de decontare, în vederea debitării sumelor aferente valorii nete a obligațiilor de plată.
  3. În fiecare zi bancară lucrătoare, banca cont central transmite către OPCOM S.A., rapoartele de refuzuri, datorate lipsei de disponibilitate în contul Participantului la P.I. aferent IDD transmise, care au data finalizării în ziua bancară lucrătoare respectivă.
  4. Pentru participanții la P.I. evidențiați în rapoartele de refuzuri pentru IDD aferente cumpărărilor de energie electrică OPCOM S.A. transmite la Banca cont central în aceeași zi, în format letric, cererea de plată prin executare a garanţiei, cu data finalizării:

1. în ziua bancară lucrătoare următoare, dacă SGB este emisă de Banca cont central;
2. în două zile bancare lucrătoare, dacă SGB este emisă de o altă bancă comercială şi este avizată de Banca cont central;
3. în două zile bancare lucrătoare, dacă SGB este emisă de Banca cont central, în baza unei contragaranții bancare.

6.12. OPCOM S.A. verifică în extrasul de cont sumele creditate în contul central al P.I. în urma IDD transmise care au ca dată de finalizare ziua bancară lucrătoare respectivă. Extrasul de cont este generat online, în fiecare zi bancară lucrătoare şi evidenţiază toate operaţiunile înregistrate în contul central al P.I. până în momentul emiterii extrasului de cont.

Dacă se constată că dintr-o eroare a OPCOM S.A., suma debitată/creditată unui Participant la P.I. este mai mare/mai mică decât suma datorată/de încasat, OPCOM S.A. va notifica în aceeaşi zi Participantul la P.I. afectat de eroare şi va transmite un OP/IDD pentru creditarea/debitarea contului Participantului la P.I. afectat, cu diferenţa debitată /creditată eronat.

6.13. În fiecare zi bancară lucrătoare, OPCOM S.A. verifică permanent valoarea soldului contului central şi dacă această valoare este mai mare decât suma valorilor nete ale drepturilor de încasare ale tuturor participanților la P.I. la nivelul unei zile de livrare, OPCOM S.A. emite şi transmite la Banca cont central, OP aferente valorii nete a drepturilor de încasare ale fiecărui Participant la P.I. în strictă conformitate cu valorile nete ale drepturilor de încasare aferente zilei de livrare pentru care urmează a fi efectuate plățile, calculate conform 6.6.

6.14. Facturarea

* + 1. OPCOM S.A. emite facturile cu data ultimei zile a lunii de livrare și le transmite semnate electronic pe email, participanților la P.I., în primele trei zile bancare lucrătoare ale lunii următoare lunii de livrare.
    2. OPCOM S.A. emite şi transmite Participantului la P.I. care a înregistrat tranzacţii de cumpărare energie electrică, factura care cuprinde: cantitatea, valoarea energiei electrice achiziţionate de Participantul la P.I. în cursul lunii de livrare, contravaloarea TVA, dacă este aplicabil, valoarea totală, obţinute prin însumarea datelor corespunzătoare cuprinse în Notele de Decontare zilnice.

Împreună cu facturile, OPCOM S.A. transmite fiecărui Participant la PI și *„Centralizatorul tranzactii PI de vânzare – cumpărare energie electrică”*, care cuprinde, la nivel de zi și cumulat, lunar, cantitățile de energie electrică tranzacționate, obligațiile de plată și drepturile de încasare ale Participantului la PI, valoarea IDD si a OP, precum și valoarea plăților de regularizare (modelul este prezentat în anexa 2).

* + 1. Participanții la P.I. emit lunar facturile către OPCOM S.A., cu data ultimei zile a lunii de livrare şi le transmit pe mail/fax, în primele trei zile bancare lucrătoare ale lunii următoare lunii de livrare și în original sau cu semnătură electronică, cel mai târziu până la data de 10 ale lunii următoare lunii de livrare.
    2. Participantul la P.I. care într-o lună a înregistrat tranzacţii de vânzare, emite şi transmite la OPCOM S.A. factura, care cuprinde: cantitatea şi valoarea totală a energiei electrice vândute în cursul lunii de livrare, obținute prin însumarea datelor corespunzătoare cuprinse în Notele de Decontare zilnice.
    3. Factura se întocmește în conformitate cu prevederile legislaţiei în vigoare.
    4. Menţiunile din factură, referitoare la cota de TVA aferentă tranzacțiilor de cumpărare a energiei electrice respectă prevederile aplicabile la data emiterii facturilor în Codul Fiscal privind taxarea operațiunilor cu energie electrică, în vigoare la data emiterii facturilor.

6.15. Efectuarea calculelor și a plăților lunare de regularizare

6.15.1. Stabilirea valorii lunare de regularizare

Având în vedere că în conformitate cu prevederile pct. 6.6. valoarea zilnică a IDD/OP se calculează pe baza valorii nete zilnice a tranzacțiilor, ulterior lunii de livrare, se determină valorile aferente regularizărilor, pe baza facturilor emise de OPCOM S.A. și de Participantul la P.I., a încasărilor și plăților efectuate, astfel:

1. Valoarea de regularizare lunară a obligațiilor de plată ale Participantului la P.I. respectiv valoarea de regularizat a drepturilor de încasare ale OPCOM S.A.:

VR1 = Fc – ∑Încasărizilnice, unde:

VR1 - valoarea de regularizat lunară a obligațiilor de plată ale Participantului la P.I. egală cu valoarea de regularizare lunară a drepturilor de încasare ale OPCOM S.A.;

Fc - valoarea facturii emise de OPCOM S.A. pentru energia electrică cumparată din P.I. de Participantul la P.I.;

∑Încasărizilnice - valoarea încasărilor zilnice pentru tranzacțiile din luna de livrare respectivă, în Contul central al P.I., de la un Participant la P.I. (inclusiv urmare a executării scrisorilor de garanție bancară).

1. Valoarea de regularizare lunară a drepturilor de încasare ale Participantului la P.I. respectiv valoarea de regularizare lunară a obligațiilor de plată ale OPCOM S.A.

VR2 = Fv - ∑OPzilnice,

unde:

VR2 - valoarea de regularizat lunară a drepturilor de încasare ale Participantului la P.I. egală cu valoarea de regularizare lunară a obligațiilor de plată ale OPCOM S.A.;

Fv - valoarea facturii emise de Participantul la P.I. pentru energia electrică vândută pe P.I.;

∑OPzilnice - valoarea OP emise de OPCOM S.A., pentru Participantul la P.I. pentru tranzacțiile din luna de livrare respectivă, plătite din Contul Central al P.I.

c)Valorile de regularizare lunare ale drepturilor de încasare ale Participantului la P.I. sunt egale cu valorile de regularizare lunare ale obligațiilor de plată ale Participantului la P.I., respectiv valorile de regularizare lunare ale obligațiilor de plată ale OPCOM S.A. sunt egale cu valorile de regularizare lunare ale drepturilor de încasare ale OPCOM S.A.

VR1 = VR2

6.15.2. Efectuarea plăților de regularizare lunare ale obligațiilor de plată, se realizează în funcție de opțiunea Participantului la P.I., în unul din următoarele moduri:

1. OPCOM S.A. emite IDD pentru regularizare, și după încasarea contravalorii IDD, emite OP de regularizare, pentru creditarea contului Participantului la P.I., după cum urmează:

a.1) după primirea facturii de la Participantul la PZU, OPCOM S.A. emite, către Banca cont central, pentru debitarea contului participantului la P.Z.U., un IDD cu valoarea VR1, de regularizare, determinată conform punctului 6.15.1.;

a.2) în situația în care Participantul la PZU nu a asigurat resursele necesare achitării IDD dedicat regularizării prin alimentarea corespunzătoare a contului, OPCOM S.A. va emite către Banca cont central cererea de plată în executare a SGB;

a.3) ulterior încasării în contul central al P.I. a valorii IDD de regularizare/a valorii din cererea de plată în executare a SGB, OPCOM S.A. emite un OP de valoare egală pentru creditarea contului Participantului la P.I..

b) Emiterea reciprocă a plăților prin OP

b.1) Participantul la P.I. emite un OP cu valoarea VR1, pentru creditarea contului central al P.I.;

b.2) după evidențierea în extrasul de cont al contului central al P.I., a valorii OP de regularizare, OPCOM S.A. va emite un OP de regularizare, de valoare egală, pentru creditarea contului Participantului la P.I., în prima zi bancară lucrătoare după ziua bancară lucrătoare în care apare evidențiată încasarea în contul central al P.I.

c) Compensare

OPCOM S.A. emite *„Solicitarea de compensare”*, conform modelului din anexa 3 și o transmite pe fax acestuia în vederea confirmării valorii de compensat.

c.1) Participantul la P.I. va completa rubrica care-i este destinată din formularul *„Solicitare de compensare”* şi va retransmite formularul, la OPCOM S.A., pe fax;

c.2) compensarea obligaţiilor de plată/drepturilor de încasare se va realiza pentru participanții la P.I. persoane juridice române, prin Ordin de Compensare şi Proces Verbal al şedinţei de compensare încheiat de OPCOM S.A. cu Participantul la P.I. în cadrul şedinţei de compensare care are loc la Centrul de Pregătire pentru [Personalul](file:///\\ACTIVE\personalul) din Industrie.

c.3) Participantul la P.I., persoană juridică română (care solicită) sau persoana juridică străină, împuternicește un reprezentant care să semneze și să depună la sediul OPCOM S.A., până la sfârșitul lunii de livrare, ordinele de compensare în care se specifică valoarea compensării. OMCOM S.A. completează ordinele de compensare în care se specifică valoarea compensării și facturile care fac obiectul compensării și întocmește un Proces Verbal de compensare, în două exemplare care cuprinde toate elementele compensării.

1. **DREPTURILE PARTICIPANTULUI LA P.I.**

7.1. Să acceseze Notele de decontare zilnice şi să solicite OPCOM S.A. transmiterea acestora prin canale alternative de comunicaţie (e-mail) în situaţia în care nu poate accesa Sistemul de tranzacţionare al P.I.

7.2. Să încaseze, contravaloarea drepturilor nete de încasare, prevăzute în Notele de decontare zilnice, prin Ordinele de plată zilnice emise de OPCOM S.A. pentru creditarea contului bancar deschis de căte Participantul la P.I. la o bancă comercială din România și să documenteze, lunar, încasarea drepturilor și plata obligaţiilor, de regularizare, în valoare egală, reciproce, prin accesarea mecanismelor de compensare/regularizare prevăzute la pct. 6.15.

7.3. Să emită și să transmită către OPCOM S.A. pentru tranzacțiile de vânzare a energiei electrice factura lunară aferentă cantităților și valorilor energiei electrice vândută pe P.I.

**8. OBLIGAŢIILE PARTICIPANTULUI LA P.I.**

8.1. În situația în care dorește să transmită oferte de cumpărare, să încheie un MDD cu Banca de decontare, care să asigure înregistrarea MDD în RUM gestionat de TRANSFOND.

8.2. Să transmită la OPCOM S.A., pe email, MDD scanat.

* 1. Să asigure disponibilităţile financiare necesare debitării contului său deschis la Banca de decontare, la valoarea netă a obligațiilor de plată prevăzută prin Notele de decontare zilnice (punctul 6.6.) și să documenteze, lunar, încasarea drepturilor și plata obligațiilor de regularizare, în valoare egală, reciproce, prin accesarea mecanismelor de compensare/regularizare conform prevederilor punctului 6.15.
  2. Să comunice OPCOM S.A. datele de identificare ale contului bancar deschis la o bancă comercială din România, care va fi creditat cu valoarea drepturilor nete de încasare proprie.
  3. Să comunice în scris la OPCOM S.A. orice modificare a informaţiilor de identificare referitoare la contul propriu, precum şi modificarea/revocarea MDD cu cel puțin trei zile bancare lucrătoare înainte de intrarea în vigoare a acestora.

**9.**  **DREPTURILE OPCOM S.A.**

* 1. Să primească de la Participantul la P.I., pe email, MDD scanat.
  2. Să primească de la Participantul la P.I. datele de identificare ale contului bancar deschis la o bancă comercială din România, care va fi creditat cu valoarea drepturilor de încasare ale acestuia.
  3. Să transmită în fiecare zi bancară lucrătoare, la Banca cont central, IDD corespunzătoare valorii nete a obligaţiilor de plată zilnice ale Participantului la P.I., înscrise în Nota de decontare zilnică.
  4. Să încaseze contravaloarea drepturilor nete de încasare prevăzute în Notele de decontare zilnice, prin instrucţiunile de debitare directă aferente energiei electrice tranzacționate și să documenteze, lunar, încasarea drepturilor și plata obligaţiilor, în valoare egală, reciproce, prin accesarea mecanismelor de compensare/regularizare prevăzute la pct. 6.15.
  5. Să emită către Banca cont central cererea de plată prin executare a SGB în situația în care participantul la P.I. nu a asigurat disponibilităţile financiare necesare debitării contului său deschis la Banca de decontare și a fost evidențiat în raportul refuzurilor.
  6. Să emită şi să transmită factura lunară Participantului la P.I., pentru tranzacțiile de cumpărare a energiei electrice, cantitatea şi valoarea energiei electrice cumpărată (inclusiv contravaloarea aferentă TVA, dacă este aplicabil).


**10. OBLIGA****ŢIILE OPCOM S.A.**

* 1. Să pună la dispoziţia Participantului la P.I. care a introdus oferte de vânzare și/sau cumpărare energie electrică pe P.I., Notele de decontare zilnice pentru tranzacţiile cu energie electrică realizate, inclusiv prin canale alternative de comunicaţie (e-mail) în situația imposibilităţii Participantului la P.I. de a accesa Sistemul de tranzacţionare.
  2. Să achite, integral, contravaloarea obligaţiilor nete de plată prevăzute în Notele de decontare zilnice, prin Ordinele de plată, emise pentru creditarea contului bancar deschis de căte Participantul la P.I. la o bancă comercială din România, să documenteze încasarea drepturilor și plata obligaţiilor de regularizare, în valoare egală, reciproce, prin accesarea mecanismelor de compensare/regularizare prevăzute la pct. 6.15.
  3. Să verifice în extrasul de cont sumele creditate/debitate în contul central al P.I. și dacă constată erori, să notifice Participantul la P.I. respectiv și să emită IDD/OP pentru diferența înregistrată.
  4. Să elaboreaze formularul „*Solicitare de compensare*” și să-l transmită pe fax Participantului la P.I., în vederea confirmării de către acesta a sumei supuse operaţiunii de compensare.

1. **Dispoziții finale**

Modificările și completările ulterioare ale Codului Fiscal vor fi reflectate în modificarea corespunzătoare a prezentei proceduri care va fi publicată pe pagina web a OPCOM S.A.

Anexa 1



Anexa 2



Anexa 3

itatea iniţiatoare, creditoare/debitoare

Societatea Operatorul Pieței de Energie Electrică și de Gaze Naturale OPCOM S.A. Nr. de înregistrare ..............data...........

C.I.F. RO 13278352 Către: ..............................................

Sediu: Bucuresti, bd. Hristo Botev, nr. 16-18 Cod IBAN:.........................................

Cod IBAN:

Banca: BCR sector 3, BUCURESTI

**SOLICITARE DE COMPENSARE**

**Nr................/ data........................**

Conform facturilor emise/primite şi a încasărilor/plăţilor efectiv înregistrate, aferente livrărilor de pe Piaţa Intra - Zilnică din luna..................., vă înştiinţăm că la data de................., unitatea dvs. figurează cu următoarele creanţe/debite:

Plătitor: Societatea Operatorul Pieței de Energie Electrică si de Gaze Naturale OPCOM S.A.

Beneficiar: ............................................

|  |  |  |  |  |  |
| --- | --- | --- | --- | --- | --- |
| Factură beneficiar | | | Valoare - lei | | |
| Serie | Număr | Dată | Facturată | Platită | de compensat |
|  |  |  |  |  |  |

Plătitor: .....................................................

Beneficiar: Societatea Operatorul Pieței de Energie Electrică si de Gaze Naturale OPCOM S.A.

|  |  |  |  |  |  |
| --- | --- | --- | --- | --- | --- |
| Factură beneficiar | | | Valoare - lei | | |
| Serie | Număr | Dată | Facturată | Incasată | de compensat |
|  |  |  |  |  |  |
|  |  |  |  |

In termen 5 zile de la primire urmează să ne restituiţi pe fax acest extras confirmat pentru suma acceptată, iar în cazul constatării de diferenţe să anexaţi nota explicativă cuprinzând obiecţiile dvs.

DIRECTOR GENERAL, DIRECTOR ECONOMIC,

Unitatea debitoare/creditoare Nr. de înregistrare ..........data.............

C.I.F:..................................

Sediu:................................. Către:............................

Cod IBAN:........................... Cod IBAN:......................

Banca: ...............................

Confirmăm că suma de ....................................... lei va fi supusă operaţiunii de compensare pentru luna..............................

Obiecţiile noastre privind sumele din prezentul extras de cont sunt cuprinse în nota explicativă anexată.

Conducătorul unităţii, Conducătorul compartimentului

financiar – contabil,